**ՀԱՆՐԱՅԻՆ ՔՆՆԱՐԿՈՒՄ**

**ԱՐՄԱՎԻՐ ՀԱՄԱՅՆՔԻ 2019-2023ԹԹ ՀՆԳԱՄՅԱ ԶԱՐԳԱՑՄԱՆ ԾՐԱԳՐԻ ԵՎ ԱՐՄԱՎԻՐ ՀԱՄԱՅՆՔԻ 2019 Թ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԻ ՆԱԽԱԳԾԵՐԻ ՎԵՐԱԲԵՐՅԱԼ**

**2019 թվականի փետրվարի 19-ին Արմավիրի համայնքապետարանի նիստերի դահլիճում տեղի ունեցավ հանրային բաց քննարկում Արմավիր համայնքի 2019-2023թթ հնգամյա զարգացման ծրագրի և Արմավիր համայնքի 2019 թ տարեկան աշխատանքային պլանի նախագծերի վերաբերյալ: Քննարկմանը մասնակցում էին Արմավիր համայնքի ղեկավարը, համայնքի ղեկավարի տեղակալները, աշխատակազմի աշխատակիցներ, ավագանու անդամներ, ԶԼՄ ներկայացուցիչներ, համայնքի բնակիչներ: Համայնքի ղեկավար Դ. Խուդաթյանը ներկայացրեց համայնքի զարգացման առաջիկա 5 տարների հիմնական ուղղությունները և գերակա ոլորտները, ինչպես նաև ծրագրի համար հասանելի ֆինանսական միջոցները: Նա նշեց,որ ծրագրի իրագործման համար առանձնահատուկ և առանցքային հենք է հանդիսանում համայնքի կառավարման արդյունավետության բարձրացումը և կայուն զարգացումը, մարդկանց սոցիալ-տնտեսական իրավիճակի բարելավումը, հանրային տարածքների և շրջակա միջավայրի պահպանությունը, աշխատատեղերի ստեղծման խթանումը: Դ. Խուդաթյանը նշեց, որ ՀՀԶԾ-ն համայնքի յուրաքանչյուր բնակչի փաստաթուղթն է, ուստի շատ կարևոր է համայնքի ողջ բնակչության` հասարակական կազմակերպությունների, գործարար շրջանակների մասնակցությունն ու օժանդակումը, ինչպես նաև հետագայում վերահսկողությունը ներկայացված աշխատանքներին, քանզի մասնակցային կառավարումն է ժողովրդավարության ամենակարևոր բաղադրիչը: Հանգամանորեն ներկայացվեցին հիմնախնդիրները կապված ոռոգման ջրի ցանցի, ճանապարհների լուսավորության համակարգի, զբաղվածության, համայնքային գույքի կառավարման վերաբերյալ: Նշվեցին համայնքի ուժեղ և թույլ կողմերը և կարևորվեց, որ առաջիկա 5 տարիների յուրաքանչյուր տարվա համայնքի տարկան աշխատանքային պլանը պետք է մշակվի այնպես, որ տարվող աշխատանքները նպաստեն թույլ կողմերի վերացմանը:**

**Այնուհետև քննարկման ներկայացվեց Արմավիր համայնքի 2019 թվականի տարեկան աշխատանքային պլանի նախագիծը, որը ըստ բաժինների հանգամանորեն ներկայացրեց ֆինանսիստ Ա. Գրիգորյանը: Ծավալվեց ակտիվ և բովանդակային քննարկում: Հանրային քննարկմանն առցանց հետևում և իրենց հարցերով մասնակցում էին նաև համայնքի բնակիչները:**